cyanic-selkie/wikianc huggingface dataset:
Nanomotors
Nanocaurules un nanovadu motori
2004. gadā Ajusmāns Sēns un Tomass Malūks izgatavoja pirmo sintētisko un patstāvīgu nanomotoru. Divi divu mikronu gari nanomotori bija izveidoti no diviem segmentiem, platīna un zelta, un spēja kataliski reaģēt ar ūdenī izšķīdinātu ūdeņraža peroksīdu, radot mehāniskās kustības. Au-Pt nanomotoru kustība atšķiras no Brauna kustības, un tās ierosināšana notiek ar ķīmisko gradientu kataliskās ģenerācijas palīdzību. Šī kustība ir īpatnēja arī ar to, ka tās vadīšanai nav nepieciešams ārējais magnētiskais, elektriskais vai optiskais lauks. Motori izveido lokālus laukus un pārvietojas, izmantojot elektroforēzi. 2008. gadā Džozefs Vengs ievērojami uzlaboja Au-Pt katalisku nanomotru veiktspēju, pievienojot platīna segmentam oglekļa nanocaurules.
Kopš 2004. gada, tika izstrādāti dažādi nano- un mikromotori, kas izmanto nanovadus un nanocaurules. Nanovadi var kustēties dažādos virzienos atkarībā no ierosinājuma tipa (ķīmiska degviela vai ultraskaņa). Šādi motori pārsvarā izmanto ūdeņraža peroksīdu kā degvielu, bet eksistē izņēmumi.
Enzimātiski nanomotori
Pēdējos gados kļuva izplatīti enzimātisku nanomotoru un mikrosūkņu pētījumi. Pie zemām Reinoldsa skaitļa vērtībām, viena enzīma molekula var kalpot kā patstāvīgs nanomotors. Ajusmāns Sēns un Samudra Sengupta demonstrēja, ka automātiski mikrosūkņi spēj uzlabot daļiņu pārnesi. Šāda sistēma parāda, ka enzīmi var tikt izmantoti kā nanomotoru “dzinēji”. Daļiņas, kas tiek apstrādātas ar aktīvām enzīmu molekulām, ātrāk difundē attiecīgu substrātu šķīdumos. Eksperimentāli tika parādīts, ka enzīmu molekulas kustas noteiktajā virzienā pa attiecīga substrāta gradientu. Šīs joprojām ir vienīgais veids, kā var atdalīt enzīmus tikai pēc to aktivitātes. Enzimātisku nanomotru izstrāde palielina iespējas biotehnoloģijā un izveido jaunus medicīniskos pielietojumus.
Spirālveida nanomotori
Cits interesants nanomotoru koncepts ir spirālveida silīcija dioksīda daļiņas, kas tiek apstrādātas ar magnētiskiem materiāliem, kas ļauj tās kontrolēt ar rotējoša ārēja magnētiska lauka palīdzību. Tādi nanomotori neizmanto ķīmiskās reakcijas lai rosinātu kustību. Magnētiskais lauks, kas iedarbojas uz daļiņām var tikt radīts ar Helmholca spoles palīdzību. Pētījumi parāda, ka spirālveida nanomotori var tikt izmantoti neņūtona šķidrumu viskozitātes mērījumos ar mikrometru precizitāti. Šādas tehnoloģijas palīdz izveidot viskozitātes profilus šūnās un starpšūnu vielā. Piemērām, spirālveida nanomotori var pārvietoties asinī. Pētniekiem izdevas kontrolēt tādu nanomotoru kustību vēža šūnās, kas ļauj iegūt informāciju par to iekšējo uzbūvi.
Hennigsdorfa
Hennigsdorfa (de) ir pilsēta Vācijā, Brandenburgā, Oberhāfeles apriņķī pie Hāfeles upes, Berlīnes ziemeļrietumu pievārtē.
Vēsture
Rakstos pirmoreiz minēta 1375. gadā. Pēc Otrā pasaules kara pilsēta ietilpa VDR, bet tieši blakus atradās Rietumberlīne, kas no 1961. līdz 1990. gadam bija atdalīta ar Berlīnes mūri. Pie pilsētas sākas 1951./52. gadā VDR izraktais Hāfeles kanāls, kas apiet Rietumberlīnes teritoriju.
Ekonomika
Pilsētā atrodas kompānijai Bombardier Transportation piederoša dzelzceļa vagonu rūpnīca, kā arī Deutsche Post šķirošanas centrs.
Džeina Vaimena
Džeina Vaimena (en, dzimusi kā Sāra Džeina Meifīlda (en), mirusi ) bija amerikāņu aktrise, dziedātāja un dejotāja.
Vaimenas profesionālā karjera sākās 1933. gadā, kad viņa 16 gadu vecumā parakstīja līgumu ar Warner Bros.. Attēlojusi galvenās sieviešu lomas tādās filmās kā Public Wedding (1937), Brother Rat (1938), Brother Rat and a Baby (1940), Bad Men of Missouri (1941), "Zaudētā nedēļas nogale" (1945), "Skatuves bailes" (Stage Fright, 1950), So Big (1953) un All That Heaven Allows (1955). Saņēmusi Amerikas Kinoakadēmijas balvu kategorijā "Labākā aktrise galvenajā lomā" par filmu Johnny Belinda (1948). Vēl Kinoakadēmijas balvai Vaimena tika nominēta par filmām The Yearling (1946), The Blue Veil (1951) un Magnificent Obsession (1954). Ieguvusi arī trīs Zelta globusa balvas, ka arī divreiz tikusi nominēta Emmy balvai. Vēlākos gados piedalījusies populārajā CBS ziepju operā Falcon Crest (1981–1990).
Mariona Bartoli
Mariona Bartoli (fr; dzimusi ) ir bijusī franču tenisiste, tagad trenere un arī tenisa komentētāja. M. Bartoli labākais sasniegums WTA Tūres vienspēļu rangā ir sasniegtā 7. vieta, dubultspēlēs viņa ir sasniegusi 15. vietu.
Karjerā M. Bartoli ir uzvarējusi astoņos WTA un sešos ITF vienspēļu turnīros. Lielāko panākumu Grand Slam sacensībās viņa guva 2013. gada Vimbldonas čempionātā, kurā svinēja uzvaru.
Pēc karjeras beigām pievērsusies spēles komentēšanai, sadarbojoties ar Eurosport kanāla Francijas programmu. 2019. gada oktobrī sākusi trenēt Latvijas tenisisti Aļonu Ostapenko, ar kuru sadarbības sākums izvērtās veiksmīgs: pirmajos divos turnīros (Lincā un Luksemburgā) sasniegts fināls un gūts viens tituls.
Haralds Keress
Haralds Keress (dzimis, miris ) bija padomju un igauņu astrofiziķis un fizikas teorētiķis.
Biogrāfija
Haralds Keress dzimis 1912. gada 15. novembrī Pērnavā drēbnieka ģimenē. 1932. gadā viņš absolvējis Pērnavas vidusskolu un 1936. gadā — Tartu Universitātes Matemātikas katedru. 1938. gadā H. Keress aizstāvēja maģistra grādu matemātikā un 1942. gadā filozofijas doktora disertāciju "Telpa un laiks vispārīgajā relativitātes teorijā". Padomju okupācijas režīma iestādes šo aizstāvību neatzina un 1947. gadā atkārtoti viņš sekmīgi aizstāvēja disertāciju "Telpas un laika relativitātes teorija", iegūstot doktora grādu fizikā un matemātikā. 1954. gadā viņš kļuva par fizikas profesoru.
1936.— 1938. gadā Haralds Keress strādāja par asistentu Tartu observatorijā un 1938.— 1944. gadā Tartu Universitātē par jaunāko lektoru matemātikā. 1944. gadā viņš tika mobilizēts vācu armijā, bet 1945. gadā no Vācijas atgriezās Igaunijā. 1945.— 1946. gadā Haralds Keress bija Tartu Universitātes matemātiskās analīzes katedras vecākais lektors, 1946.— 1949. gadā docents, 1949.— 1958. gadā teorētiskās fizikas katedras vadītājs. 1958.-1960. gadā Keress bija Tartu Universitātes Zinātņu prorektors. 1947.-1950. gadā Zinātņu akadēmijas Fizikas, matemātikas un mehānikas institūta zinātniskais sekretārs, 1950.-1955. Gadā Fizikas un astronomijas institūta Astronomijas observatorijas vadītājs 1955.-1960. gadā vecākais zinātniskais līdzstrādnieks, no 1960. līdz 1973. gadam teorētiskās fizikas un matemātikas nozares vadītājs, 1973.-1989. gadā Fizikas institūta Teorētiskās fizikas laboratorijas vadītājs. No 1961. gada Igaunijas ZA akadēmiķis.
Haralds Keress nomira 2010. gada 26. jūnijā Tartu, viņš tika apglabāts Tartu Raadi kapos.
Bartoli
Bartoli (it) ir izplatīts itāļu cilmes uzvārds. Cilvēki ar šo uzvārdu:
Doroteja Vīrere
Doroteja Vīrere (de; dzimusi Bruniko) ir Itālijas biatloniste, divkārtēja Pasaules kausa kopvērtējuma uzvarētāja, trīskārtēja pasaules čempione, olimpisko spēļu un pasaules čempionātu medaļniece.
Karjera
Ar biatlonu nodarbojas kopš 2000. gada. Ar panākumiem startējusi jauniešu un junioru pasaules čempionātos, kuros ieguvusi piecas zelta medaļas, kā arī vairākas godalgotās vietas stafetes komandas sastāvā.
Pasaules kausa izcīņā debitējusi 2009. gadā. Pirmoreiz vietu uz goda pjedestāla izcīnījusi Pokļukā, ierindojoties 3. vietā iedzīšanas disciplīnā, bet savu pirmo uzvaru kādā no pasaules kausa posmiem guvusi Estešundā 15 km individuālajā distancē. Līdz 2019.—2020. gada sezonas beigām Vīreres panākumu skaitā PK posmos ir 35 individuālie goda pjedestāli, tai skaitā 11 uzvaras. Izcīnītas vairākas godalgotās vietas arī stafetes komandas sastāvā. 2015.—2016. gada sezonā ierindojās trešajā vietā PK kopējā ieskaitē, kā arī izcīnīja mazo kristāla globusu par uzvaru 15 km individuālās distances kopvērtējumā. 2019.—2020. gada sezonā kļuva par pirmo itāļu biatlonisti, kurai izdevās iegūt Pasaules kausu.
Piedalījusies 2014. gada ziemas olimpiskajās spēlēs Sočos, kur izcīnījusi bronzas medaļu jauktajā stafetē. Individuāli augstākais rezultāts olimpiskās spēles bija 6. vieta sprintā. Arī Phjončhanā izcīnīja bronzu jauktajā stafetē.
Pasaules čempionātos piedalās kopš 2011. gada. 2019. gadā Estešundā masu starta disciplīnā izcīnija čempiones titulu. Vēl sportistes panākumos ir sudraba medaļa iedzīšanas sacensībās 2016. gadā Oslo, kā arī viena sudraba un trīs bronzas godalgas stafetēs Itālijas komandas sastāvā. 2020. gada Pasaules čempionātā Antholcā izcīnīja divas zelta (iedzīšanā un 15 km individuālajā distancē) un divas sudraba godalgas (jauktajā stafetē un masu startā). 2019.—2020. gada sezonā otro reizi uzvarēja Pasaules kausa kopējā ieskaitē.
izcīnīja bronzas medaļu sprintā.
Akmene (nozīmju atdalīšana)
Akmene var būt:
Maksis Šēnfelds
Maksis Šēnfelds (1861—1912) bija psihiatrs, Nervu klīnikas un sanatorijas direktors Atgāzenē.
Dzīvesgājums
Dzimis kā Moze Šēnfelds 1861. gada 8. novembrī Jelgavā tirgotāja Levina Šēnfelda ģimenē. Mācījās Jelgavas ģimnāzijā, studēja Tērbatas Universitātē. Pēc ārsta diploma iegūšanas 1887. gadā sāka strādāt Teodora Tīlinga vadītajā Sarkankalna slimnīcā. 1893. gadā M. Šēnfelds Tērbatas Universitātē aizstāvēja medicīnas doktora disertāciju par inducētiem murgiem, pēc tam papildinājās Berlīnes Universitātē, no 1894. gada strādāja privātpraksē Rīgā.
Atgāzenes psihiatrisko klīniku pēc Makša Šēnfelda nāves vadījs viņa jaunākais brālis Leopolds Šēnfelds, pēc tam Makša dēls Aleksandrs Šēnfelds. Pēc Latvijas okupācijas Šēnfelda klīniku nacionalizēja.
Kaplava (Kokneses pagasts)
Apdzīvotā vieta atrodas pie autoceļa A6.
Akmene (Cīravas pagasts)
Akmene ir ciems Dienvidkurzemes novada Cīravas pagastā. Izvietojies pagasta dienvidu daļā 3 km no pagasta centra Cīravas, 30 km no novada centra Grobiņas un 196 km no Rīgas.
Apdzīvotā vieta izvietojusies pie autoceļa V1194, Akmenes upes krastā. Veidojusies ap vēsturisko Akmenes (Akmen) pusmuižu.
Rēzeknes valsts poļu ģimnāzija
Skolas vēsture
Skola tika dibināta 1993. gada 1. septembrī kā sākumskola kādreizējās vakara skolas ēkā Kaļķu ielā 12 ar 22 skolēniem. 1997. gada martā tā kļuva par pamatskolu un pārcēlās uz pārbūvētām bijušā bērnudārza telpām Lubānas ielā 49. Pirmā skolas direktore bija Valentīna Šidlovska.
Skolas celtniecību, sporta zāles būvniecību un materiālās bāzes pilnveidošanu sekmēja Polijas un citu valstu dāvinājumi. Arī vecākiem nācās piedalīties skolai nepieciešamo lietu izgatavošanā.
Skolas atvēršanas svinībās piedalījās Čenstohovas pilsētas prezidents Tadeušs Vrona. Skola sāka pastāvīgi sadarboties ar Čenstohovu, notika poļu valodas prakse Čenstohovā. Skolēni dzīvoja Polijas ģimenēs. Ģimnāzija turpina sadarboties ar vairākām pilsētām un skolām.
1997. gadā skola tika akreditēta kā pamatskola un pārcēlās uz Lubānas ielu, kur tā atrodas arī tagad. 2001. gada februārī skolā viesojās Latvijas prezidente Vaira Vīķe-Freiberga. 2002. gada septembrī skola kļuva par vidusskolu. 2010. gada jūnijā skola ieguva nosaukumu „Rēzeknes valsts poļu ģimnāzija”.
2010./2011. mācību gadā skolā strādāja 40 skolotāji un 6 skolotāji savietotāji, 23 no viņiem bija pedagoģijas maģistri. Skolā mācījās 477 skolēni, tajā bija 22 klases un divas piec- un sešgadīgo bērnu sagatavošanas grupas. 2020./2021. gadā skolā mācījās 643 skolēni pie 69 skolotājiem.
Skolas simboli
Skolai ir: karogs, himna un logo.
Karogu skolai dāvināja poļi, tas ir šūts pēc katoļu baznīcas procesiju karoga kritērijiem. Karoga kāta galā ir zelta krāsas dzelzs lode, uz kuras atrodas Polijas ģerboņa ērglis.
Černoste (Feimaņu pagasts)
Černoste ir ciems Rēzeknes novada Feimaņu pagastā. Atrodas pagasta austrumu daļā 5 km no pagasta centra Feimaņiem, 27 km no novada centra Rēzeknes un 199 km no Rīgas.
Apdzīvotā vieta atrodas Černostes ezera krastā.
Butkas
Butkas (latgaliski: Butkys) ir ciems Vārkavas novada Vārkavas pagastā. Atrodas pagasta austrumos 10,2 km no pagasta centra Vārkavas, 12,4 km no novada centra Vecvārkavas un 215,9 km no Rīgas.
Apdzīvotā vieta atrodas nomaļus no valsts autoceļiem.
Ljēžas "Standard"
Ljēžas "Standard" ir Beļģijas futbola klubs no Ljēžas pilsētas, kas spēlē Beļģijas futbola Pro līgā.
Sibīrijas rubīnrīklīte
Izplatība
Sibīrijas rubīnrīklīte ir gājputns. Plaši izplatīta Sibīrijas taigas zonā, uz austrumiem no centrālajiem Urāliem līdz Kamčatkai un Anadirai. Areāla dienvidu mala iesniedzas Kazahstānas ziemeļaustrumos, Mongolijas ziemeļos, Ķīnas ziemeļaustrumos un Ziemeļkorejas kalnu rajonos. Austrumos sastopama arī Sahalīnā, Kuriļu salās un Japānas ziemeļos. Izolēta populācija mājo Ķīnas centrālās daļas ziemeļos.
Ziemo galvenokārt Dienvidāzijā un Dienvidaustrumāzijā, Nepālā un Indijas ziemeļaustrumos, Bangladešā, Mjanmā, Taizemē, Laosā, Kambodžā, Vjetnamā, Ķīnas dienvidos, Taivānā un Filipīnu ziemeļu daļā.
Migrācijas laikā (galvenokārt rudenī) retumis ieklejo Eiropā, vistālāk rietumos sasniedzot Lielbritāniju. Klejotāji parasti ir jaunie putni. Sibīrijas rubīnrīklīte reizēm mēdz ieklejot arī Aleutu salās.
Izskats
Sibīrijas rubīnrīklīte ir neliels dziedātājputns, nedaudz lielāka par sarkanrīklīti. Ķermeņa garums 14—17 cm, spārnu plētums 22—26 cm, svars 16—30 g.
Sibīrijas rubīnrīklītei raksturīgs dzimumu dimorfisms. Abiem dzimumiem apspalvojums mugurpusē olīvbrūns, uz spārniem un astes viegls ruds tonējums, ķermeņa apakšpuse gaiši brūna. Knābis tumši pelēks ar nedaudz gaišāku apakšējo daļu. Acis tumši brūnas, kājas rozīgi pelēkas.
Tēviņam ir koši sarkana pakakle, sānos robežojoties ar melnbaltām "ūsām". Virs acs koši balta uzacs, bet uz acīm melna maska. Krūšu augšējā daļa un sāni pelēkbrūni. Ārpus vairošanās sezonas krūtis kļūst pelēkākas un knābis tumšāks. Mātītes pakakle vienmērīgi gaiši brūna (gandrīz balta) vai ar rozīgiem lāsumiņiem. Tai virs acs ir gaiša uzacs, mazāk izteiksmīga kā tēviņam, knābja pamatni ar aci savieno melna svītra. Kopumā tā izskatās ļoti līdzīga lakstīgalai. Jaunie tēviņi līdzīgi mātītēm, bet to pakaklē var nojaust krāsainās pakakles veidošanos.
Uzvedība
Sibīrijas rubīnrīklīte ligzdo skujkoku un jauktu koku mežmalās ar krūmainu pamežu un kritušiem kokiem, mežu pļavās, izcirtumos ar garu zāli un krūmiem, meža stepēs un stepē (retāk). Ligzdo arī kalnu tundrā, līdz 2000 m virs jūras līmeņa. Mēdz uzturēties galvenokārt uz zemes, kur zālājā arī ligzdo. Dzīves vietu izvēlas kādas ūdenstilpes (upes, strauta, ezera) tuvumā.
Barība
Sibīrijas rubīnrīklīte barojas ar nelieliem bezmugurkaulniekiem, galvenokārt ar kukaiņiem un to kāpuriem, piemēram, mušām, skudrām, lapsenēm, vabolēm. Arī ar zirnekļiem, ūdens gliemjiem un vēžveidīgajiem. Nelielos daudzumos barojas arī ar ogām. Barību meklē uz zemes vai augu apakšējā daļā. Vasarā barojas pa vienam vai pāros, arī nelielās ģimeņu grupās. Ziemā veido nepastāvīgus barus, kuros var būt līdz 60 īpatņiem.
Ligzdošana
Ligzdošanas sezona ilgst no maija līdz augustam. Veido monogāmus pārus, katram pārim ieņemot savu ligzdošanas teritoriju. Tēviņš to uzmana un aizsargā. Ligzdai vaļīga kausa vai lodes forma, vīta no sausas zāles, saknītēm un lapām, no iekšpuses izklāta ar smalkākiem stiebriņiem, matiem un augu pūkām. Atrodas uz zemes, noslēpta zem zāļu ceriem vai krūmu zariem.
Dējumā 4—6 gaiši zilas vai gaiši zaļas olas ar tumšiem raibumiņiem. Inkubācijas periods ilgst apmēram 2 nedēļas, perē tikai mātīte. Par mazuļiem rūpējas abi vecāki. Jaunie putni ligzdu atstāj apmēram pēc 12 dienām. Vecāki tos turpina barot vēl papildu divas nedēļas. Pēc tam ģimene izklīst.
Sistemātika
Sibīrijas rubīnrīklītei ir 3 pasugas:
Aklā zona
"Aklā zona" (en) ir ASV krimināldrāmas televīzijas seriāls, ko pārraidīja televīzijas kanālā NBC. Seriālam izdotas piecas sezonas (2015—2020). Tā autors ir Mārtins Gero. Galvenajās lomās filmējušies Salivans Stepltons un Džeimija Aleksandra.
Seriālā stāstīts par kādu sievieti, kurai ar speciālu medikamentu palīdzību ir izdzēsta atmiņa. Viņu atrod ietītu segā pilnīgi kailu Ņujorkas Taimskvērā. Sievietes ķermenis ir pārklāts ar dažādiem tetovējumiem, starp kuriem dīvainā kārtā ir arī Federālā izmeklēšanas biroja (FIB) īpašā aģenta Kurta Vellera vārds. Sievietes identitāti nespēj noteikt ne FIB laboratorijas speciālisti, ne Kurts. Toties FIB aģenti secina, ka ikviens tetovējums ir atslēga uz noziegumiem, kuri tiem jāatklāj.
Kaplava (Ūdrīšu pagasts)
Kaplava ir ciems Ūdrīšu pagastā, Krāslavas novadā. Atrodas 261 km attālumā no Rīgas.
Ciema apkārtnē atrodas Kaplavas Vissvētās Dievmātes Patvēruma pareizticīgo baznīca.
Asiķvalks
Asiķvalks (arī Asiķu valks) ir Stendes kreisā krasta pieteka Ventspils novadā.
Izteka - uz austrumiem no Kaucerpurva. Tek ziemeļu virzienā, vēlāk pagriežoties uz austrumiem. Ietek Stendē iepretim Ancei.
Upi nešķērso valsts autoceļi un tās krastos nav lielāku apdzīvoto vietu.
Base64
Base64 ir metode bināro datu atspoguļošanai ASCII simbolu virknes veidā, pārvēršot tos ciparu virknējumā ar bāzi 64. Termins nāk no MIME standarta.
Katrs base64 skaitlis atspoguļo 6 bitus bināro datu. Trīs 8 bitu baitus (kopā 24 biti) tātad var atspoguļot ar četriem base64 skaitļiem.
Base64 alfabēts parasti ietver latīņu alfabēta burtus A—Z, a—z, ciparus 0—9, kā arī divus papildus simbolus, kas mēdz atšķirties atkarībā no implementācijas.
Gabinova
Gabinova ir ciems Rēzeknes novada Vērēmu pagastā. Ciems atrodas 2,2 km attālumā no pagasta centra Sondoriem, abpus vietējās nozīmes autoceļam Sondori—Burzava (V586).
Interesanti fakti
Čehijas galvaspilsētā Prāgā ir iela, kuras nosaukums ir Gabinova.
UUENCODE
UUENCODE jeb Unix-Unix kodēšana ir algoritmu kopa datņu pārveidošanai koda ASCII 7 bitu rakstzīmju virknēs, lai tās varētu pārsūtīt pa internetu.
Veģu muiža
Veģu muiža bija Kurzemes muiža, kas atradās mūsdienu Talsu novada Veģu ciemā.
Muiža piederējusi Grothusu dzimtai. Pēc Otrā pasaules kara, 1948. gadā Latvijas PSR Sociālās nodrošināšanas ministrija Rīgā nodibināja "Mazgadīgo invalīdu namu", kas bija paredzēts bērniem, kuri kara laikā bija zaudējuši vecākus. Trīs gadus vēlāk iestāde tika pārvietota uz kluso Kandavas rajona bijušo Veģu muižu un pārdēvēta par "Bērnu pansionāta namu Nr.1". Pēc apmēram 3 gadiem Veģu muižas komplekss tika paplašināts, ekspluatācijā nododot jaunu ēku. Mūsdienās Veģos atrodas Valsts sociālās aprūpes centra "Kurzeme" filiāle "Veģi" bērniem un jauniešiem ar smagiem fiziskās un garīgās attīstības traucējumiem.
Desetnīki (Vārkavas pagasts)
Desetnīki ir ciems Vārkavas novada Vārkavas pagastā. Atrodas pagasta ziemeļos 6,3 km no pagasta centra Vārkavas, 14,7 km no novada centra Vecvārkavas un 203,8 km no Rīgas.
Apdzīvotā vieta atrodas pie autoceļa V752 (Preiļi–Raunieši–Rožupe).
Vikingi (seriāls)
„Vikingi” (en) ir Maikla Hersta izveidots Īrijas un Kanādas vēsturiskās drāmas seriāls. Seriāla pirmizrāde notika 2013. gada 3. martā ASV un Kanādā. Tas ir vairākkārt ticis nominēts Emmy balvai.
Avoti
Seriālā atainoti Skandināvijas iedzīvotāju agrīno viduslaiku sirojumi, tirgošanās un atklājumi, kas balstīti uz 13. gadsimta sāgām Ragnars saga Loðbrókar un Ragnarssona þáttr, kā arī Sakša Gramatiķa 12. gadsimtā sarakstītajos „Dāņu darbos” (Gesta Danorum) aprakstītajiem teiksmainā vikingu virsaiša Ragnāra Lodbroka, viņa karadraudzes un dzimtas piedzīvojumiem. Skandināvu leģendārās sāgas bija daļēji izdomātas teikas, kuru pamatā bija skandināvu mutvārdu tradīcijas, kas pierakstītas aptuveni 200 līdz 300 gadus pēc tajās aprakstītajiem notikumiem. Papildus izmantoti ir arī dažādi tā laika vēsturiskie avoti, piemēram, otrajā sērijā atainotajā Lindisfārnas izlaupīšanā vai Ahmeda ibn Fadlāda 10. gadsimta liecība par Rusas kaganātu. Seriāla darbība sākas īsi pirms t.s. vikingu laikiem, par kuru sākumu uzskata 793. gada uzbrukumu Lindisfārnai.
Kimberlijas plato
Kimberlijas reģions atzīts par vienu no senākajām cilvēku apdzīvotajām vietām kontinentā. Gviongvionas klinšu gleznojumi datēti kā 12 000 gadus veci.
Alsungas draudzes novads
Alsungas draudzes novads (de) bija draudzes novads Kurzemes hercogistes Kuldīgas virspilskunga iecirknī, vēlāk Kurzemes guberņas Aizputes pilskunga iecirknī. 1632. gadā katoļticībā pārgājušais Alsungas muižnieks Johans Ulrihs fon Šverins uzsāka sev padoto luterāņu iedzīvotāju pievēršanu katoļticībai. Alsungas draudzes novads kļuva par Kurzemes katoļu centru un kopš tā laika dēvēts arī par suitu novadu.
Mūsdienās Alsungas draudzes novada teritorija iekļauta Kuldīgas novada Alsungas un Gudenieku pagastos, kā arī Ventspils novada Jūrkalnes pagastā.
Kaprani
Kaprani ir ciems Mežvidu pagastā, Kārsavas novadā. Atrodas 271 km attālumā no Rīgas.
Alsungas draudzes novads
Izveide
Līdz 1617. gada Kurzemes un Zemgales hercogistes teritoriālajai reformai novada teritorija atradās Kuldīgas komturejas sastāvā, pēc tam tā bija Kuldīgas virspilskunga iecirkņa daļa, no 1753. gada atsevišķs Alsungas draudzes novads. Pēc 1819. gada Kurzemes guberņas administratīvās reformas to kopā ar Aizputes draudzes novadu savienoja ar Piltenes apgabala dienvidu daļu, izveidojot jaunu Aizputes pilskunga iecirkni.
Kaprani
Apdzīvotā vieta atrodas pie autoceļa V530.
Alsungas draudzes novads
Izveide
Novada katoļticīgie iedzīvotāji piederēja Alsungas katoļu baznīcas draudzei.
Muižas
{| table width=99%
Dominiks Vindišs
Dominiks Vindišs (Dominik Windisch; dzimis ) ir Itālijas bijušais biatlonists, divkārtējs pasaules čempions (2019), trīskārtējs ziemas olimpisko spēļu bronzas medaļas ieguvējs.
Ezergailīši
Ezergailīši (arī Azara Gaileiši) ir ciems Rēzeknes novada Feimaņu pagastā. Atrodas pagasta rietumu daļā 2 km no pagasta centra Feimaņiem, 30 km no novada centra Rēzeknes un 193 km no Rīgas.
Dominiks Vindišs
Karjera
Pasaules kausa sacensībās debitēja 2010.—2011. gada sezonā. uzvarēja PK posma stafetē, bet individuāli pirmo uzvaru izcīnīja 2016. gada februārī Kenmorā distancē ar kopējo startu.
Ezergailīši
Apdzīvotā vieta atrodas pie vietējā autoceļa V577 (Puša_Krāce_Silajāņi_Riebiņi).
Ciema teritorijā atrodas divi valsts nozīmes arheoloģiskie pieminek ļi : Ezergailīšu Velna akmens - kulta vieta un Ezergailīšu senkapi (Priedes kalns).
Dominiks Vindišs
Karjera
Pasaules čempionātā piedalās kopš 2011. gada, labāko rezultātu individuāli (1. vieta masu startā) sasniedzis 2019. gadā.
Pēc 2021.—2022. gada sezonas noslēdza biatlonista karjeru.
Vadims Romanovskis
Vadims Romanovskis (dzimis 1978. gada 30. jūlijā) ir bijušais latviešu hokejists, labās malas uzbrucējs, Latvijas hokeja izlases dalībnieks. Lielāko karjeras daļu aizvadījis Latvijas komandās HK Rīga 2000, HK Liepājas Metalurgs un HK Ozolnieki/Monarhs.
Spēlētāja karjera
Savu profesionālā spēlētāja karjeru Romanovskis uzsāka 1996. gadā, kad Rīgas "Juniors" rindās debitēja Latvijas hokeja līgā. 1998. gadā Vadims pievienojās HK Liepājas "Metalurga" rindām, tajā spēlējot līdz 2001.—02. sezonas vidum, kad pārcēlās uz HK Rīga 2000 vienību. 2003.—04. sezonu Romanovskis aizvadīja Itālijas hokeja līgā, 2005.—06. sezonu aizvadīja Polijā, taču tad nākamās divas sezonas izlaida, lai 2008. gadā pievienotos HK Rīgas "Concept" rindām. No 2009. līdz 2014. gadam Vadims spēlēja HK Ozolnieki/Monarhs rindās.
Latvijas hokeja izlases rindās debitējis 1996. gadā. Romanovskis spēlējis 2003. un 2004. gada Pasaules čempionātos.
Šarkavščina
Šarkavščina (be, ru) ir pilsētciemats Baltkrievijas ziemeļos, Vitebskas apgabalā, Šarkavščinas rajona centrs. Tuvu Latvijas un Lietuvas robežai. Atrodas Disnas upes krastos, attālums līdz Vitebskai — 197 km. Dzelzceļa stacija līnijā Krulevščizna—Druja. 2016. gadā pilsētciematā bija 6424 iedzīvotāji, iedzīvotāju skaits nepārtraukti samazinājies kopš 20. gadsimta 80. gadiem.
Vēsture
Rakstos muiža pirmoreiz minēta 1503. gadā. 1767. gadā līdzās muižai sācis veidoties ciems. Kopš 1793. gada Polijas dalīšanas ietilpa Krievijas sastāvā. 1921. gadā iekļauta Polijā. 1939. gadā PSRS okupēta, kopš tā laika — Baltkrievijas PSR, pēc tam Baltkrievijā. Pilsētciemata statuss kopš 1940. gada.
Tamazs Georgadze
Tamazs Georgadze (ka; dzimis Tbilisi) ir PSRS un Gruzijas starptautiskais lielmeistars šahā (1977).
Biogrāfija
1969. gadā Drēzdenē PSRS izlases sastāvā uzvarējis Pasaules studentu šaha komandu čempionātā. Trīs reizes piedalījies PSRS šaha čempionātu finālos, kuros labāko rezultātu sasniedzis 1978. gadā Tbilisi, kad aiz Mihaila Tāla, Vitālija Ceškovska un Ļeva Polugajevska ieņēmis augsto 4. vietu. 1972. gadā uzvarējis Gruzijas šaha čempionātā.
Daudzu starptautisko šaha turnīru laureāts, tajā skaitā bijis otrais Havīržovā (1968), dalījis otro vietu Dečīnā (1975), uzvarējis Dortmundā (1979), bijis otrais Hanoverā (1983) un dalījis pirmo vietu Salamankā (1989). Par panākumiem turnīros FIDE 1975. gadā viņam piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu.
Pazīstams arī kā šaha treneris. Bijis Maijas Čiburdanidzes sekundants 1978. gada mačā par pasaules čempiones titulu.
1992. gadā beidzis profesionālā šahista karjeru un vairs nav piedalījies FIDE rīkotajos turnīros.
Panteons (Roma)
Panteons (la) ir būve Romā, Itālijā. 27. gadā p. m. ē. to sāka būvēt Markuss Agripa kā templi visiem Senās Romas dieviem, taču 126. gadā m. ē. imperatora Adriāna valdīšanas laikā tas tika pārbūvēts. Tiek uzskatīts, ka ēkas arhitekts ir Damaskas Apolodors.
Panteons ir cilindriska ēka ar portiku, kas pārsegta ar puslodes kupolu, tam ir 16 korintiešu tipa kolonnas. Gandrīz divus tūkstošus gadu pēc uzcelšanas Panteona kupols joprojām ir pasaulē lielākā šāda veida konstrukcija no betona. Kupola diametrs ir 43 metri, centrā tam ir gaismas atvere, kuras diametrs ir 9 metri. Panteons ir 22 metrus augsts. Viduslaikos Panteons tika pārvērsts par kristīgo baznīcu, taču pašlaik tā ir memoriāla celtne.
Rolands Atkočūns
No 1979. līdz 1981. gadam mācījies Kauņas Tehnoloģiju universitātes inženierceltniecības fakultātē. 1989. gadā absolvējis Maskavas B. Ščukina teātra skolas aktiermeistarības fakultāti. Mācījies arī teātra skolas režijas fakultātē.
Režisējis izrādes Liepājas teātrī, Dailes teātrī, Kauņas drāmas teātrī, Šauļu drāmas teātrī, Kauņas mazajā drāmas teātrī un Paņevēžas drāmas teātrī. Bijis Liepājas teātra mākslinieciskais vadītājs, Šauļu drāmas teātra vadītājs. Tāpat dibinājs Kauņas mazo drāmas teātri, kam bijis arī vadītājs.
Vnukovas starptautiskā lidosta
Vnukovas starptautiskā lidosta (ru) ir starptautiska lidosta Krievijā, kas apkalpo valsts galvaspilsētu Maskavu. Izvietojusies Maskavas dienvidrietumu daļā 10 km no MKAD. Vecākā no joprojām funkcionējošajām Maskavas aviācijas mezgla lidostām, trešā lielākā Krievijas lidosta (2015) pēc pasažieru plūsmas. Lidostai ir trīs pasažieru terminālu kompleksi un kravas terminālis. Terminālu komplekss Vnukovo-1 (termināli A, B un D) ir galvenais pasažieru terminālis. Komplekss Vnukovo-2 apkalpo Krievijas augstākās valsts amatpersonas un citu valstu līderus. Komplekss Vnukovo-3 apkalpo biznesaviāciju, Maskavas pilsētas valdību un Roskosmos aviāciju.
Lidlauks izbūvēts laika posmā no 1937. līdz 1941. gadam. 1945. gadā Vnukovas lidosta kļuva par galveno Maskavas civilo lidostu. 2017. gadā no lidostas lidojumus veica 19 aviokompānijas uz 129 galamērķiem. Krievijas iekšzemes reisi veido 60 % pasažieru plūsmas, ārzemju reisi — 40 %. Galvenie pārvadātāji (80 % pasažieru plūsmas) ir Pobeda, Rossija un UTair.
Monika Zīle
Monika Zīle (dzimusi kā Monika Jačuka 1941. gada 20. jūlijā Rēznas pagastā) ir latviešu žurnāliste, redaktore un rakstniece, laikraksta "Padomju Jaunatne" redaktore (1978—1987). Darbojusies politikā, bijusi 7. Saeimas deputāte (1998—2002), pārstāvot partiju "Latvijas Ceļš".
Dzīvesgājums
Dzimusi 1941. gada 20. jūlijā Rēznas pagasta Petuškos zemnieku ģimenē. Absolvējusi Rēzeknes 1. vidusskolu (1959). Strādājusi par pionieru vadītāju (1959—1961) un korektori (1961—1962). Studēja Latvijas Valsts Universitātes Vēstures un filoloģijas fakultātes Žurnālistikas nodaļā, līdztekus strādāja par korektori Saldus rajona laikrakstā (1963—1967). 1968. gadā viņa kļuva par Latvijas PSR Žurnālistu savienības biedri. Strādāja par žurnālisti Liepājas pilsētas laikrakstā "Komunists" (1967—1971), laikrakstā "Cīņa" (1971—1978). 1978. gadā absolvēja PSKP Centrālās komitejas Augstāko partijas skolu Maskavā. Bija laikraksta "Padomju Jaunatne" (1978—1987) un žurnāla "Sieviete" (1987—1998) galvenā redaktore.
1998. gadā 7. Saeimas vēlēšanās kandidēja uz vietu Saeimā no partijas "Latvijas Ceļš". Sākotnēji netika ievēlēta, bet drīz kļuva par 7. Saeimas deputāti, ieņemot Valda Birkava vietu. Pēc tam kandidējusi vēl vairākās vēlēšanās, taču nav tikusi ievēlēta: 2002. gadā 8. Saeimas vēlēšanās, 2005. gada Rīgas domes vēlēšanās un 2006. gadā 9. Saeimas vēlēšanās (jau pārstāvot LPP un "Latvijas Ceļa" apvienību).
No 2003. līdz 2015. gadam M. Zīle strādāja laikrakstā "Latvijas Avīze" un bija produktīva rakstniece, šajā laikā radot daudzas no savām grāmatām.
Bija precējusies ar žurnālistu Aivaru Zīli (1939—1994). Meita Baiba.
KRC Genk
KRC Genk ir Beļģijas profesionāls futbola klubs no Genkas Limburgas provincē, kurš spēlē Beļģijas Pro līgā.
54. gads
54. gads bija gads, kas pēc Jūlija kalendāra sākās otrdienā.
Rekes
Rekes (de) ir sena vācu dzimta, kas 15. gadsimtā ieceļoja Latvijā. Pēdējie vācbaltiešu atzaram piederīgie dzimtas locekļi pameta Latviju 1939. gadā.
Latgales šļahtai piederīgo dzimtas atzaru sauca par Rikiem (pl, arī Ryck, Rück, Rek, Rueck). Galvenie 1863. gada Janvāra sacelšanās sagatavošanas centri atradās Antonija Rika (Antoni Ryk) muižā pie Viļakas un Staņislava Mola (Stanisław Mohl) muižā Višķos.
Vēsture
Dzimta cēlusies no Vestfālenes, kas ir daļa no mūsdienu Ziemeļreinas-Vestfālenes federālās zemes Vācijā. Rakstos norādes par ministeriāli Bernhardus de Reke atrodamas 1265. gadā. Ādolfs no Rekes 1320. gadā kļuva par Markas grāfa ieroču nesēju, viņa pēcnācēji ieguva zemes īpašumus Kamenas pilsētas apkaimē. Daudzi dzimtas lodekļi iestājās Vācu ordenī un ieņēma amatus ordeņa Livonijas zarā.
Tā Johans fon der Reke (ap 1480-1551) bija Livonijas ordeņa mestrs (1549—1551), bet Jobsts fon der Reke (ap 1490—1567) tajā laikā bija Tērbatas bīskaps (1544—1551). Savukārt Matīss fon der Reke (miris 1580) bija pēdējais Dobeles komturs (1548—1562), kas pēc ordeņa likvidēšanas atteicās pakļauties hercogam Gothardam. Apmaiņā pret pakļaušanos viņš kā mantojamu īpašumu saņēma Jaunpili, kas Rekes dzimtas īpašumā atradās līdz agrārajai reformai 1920. gadā. 1620. gada 17. oktobrī fon der Rekes dzimtu ierakstīja Kurzemes bruņniecības matrikulā. Georgs fon der Reke (1692—1760) bija Jaunpils, Smukmuižas, Sprinģu, Viesātu un Blīdenes muižu dzimtkungs (1716—1760).
Pēc 1920. gada zemes reformas Rekēm atsavināja Paulsgnādes muižu (6850 ha), Šlokenbekas un Durbes muižas (3750 ha), Jaunpils un Spriņģu muižas (7650 ha), kā arī Saslaukas (1050 ha), Sēmes (2150 ha), Kalnmuižu (2400 ha), Annasmuižu ar Brūnu muižu (3150 ha) un citas muižas.
Dzimtas muižas
Kopumā fon der Rekes dzimtai līdz Pirmajam pasaules karam piederēja 25 461 hektāri zemes.
Base58
Base58 ir vairākas metodes ļoti lielu skaitļu pārvēršanai alfanumeriskās simbolu virknēs. Tās ir ļoti līdzīgas Base64, taču no alfabēta ir izņemti simboli, kas nav burti vai cipari, kā arī ir izņemti arī burti un cipari, kurus var savstarpēji sajaukt, ja simbolu virkne ir izdrukāta uz papīra. Līdz ar to tas ir piemērots cilvēku lietošanai, ne tikai nokopējot un ielīmējot, bet arī pārrakstot ar roku.
Bads (romāns)
"Bads" ir norvēģu rakstnieka Knuta Hamsuna pirmais romāns, kas tika publicēts 1890. gadā. Romāns, kurā Hamsuns iekļāva autobiogrāfiskās detaļas no laika, kad viņš dzīvoja trūkumā, atnesa autoram atzinību Eiropā un pasaulē. Tas tiek uzskatīts par vienu no pirmajiem modernisma romāniem. Latviešu valodā darbu tulkoja E. Jansons un Antons Austriņš (1905), Kārlis Skalbe (1913), E. Bērziņš, kā arī Elija Kliene (1976).
Base58
Base58 lieto kriptovalūtas Bitcoin adresēs.
Bads (romāns)
Romāns stāsta par Kristiānijā mītošu rakstnieku, kurš nemitīgi cīnās ar naudas grūtībām, kas liek tam badoties un dzīvot nabadzībā, tomēr galvenais varonis atsakās no jebkuras palīdzības. Bads un nabadzība ir galvenā varoņa visu domu pamatā. Absolūts izmisums mijas ar traģikomiskām ainām.
Somerseta (sala)
Somerseta (en) vai Kūganajūpnunana (iu, Kuuganajuup Nunanga) ir neapdzīvota sala Kanādas ziemeļos Kanādas Arktiskajā arhipelāgā. Administratīvi pieder Nunavutas teritorijas Kitikmeotas un Kikiktālukas reģioniem. 12. lielākā Kanādas sala un 46. lielākā sala pasaulē.
Ģeogrāfija
Atrodas Kanādas Arktiskā arhipelāga vidusdaļā uz dienvidiem no Perija šauruma. Barova šaurums ziemeļos to šķir no Kornvolisas un Devonas, Pīla šaurums rietumos — no Velsas Prinča salas, Belo šaurums dienvidos — no Būtijas pussalas, bet Prinča Reģenta šaurums austrumos — no Bafina salas. Sala izstiepta ziemeļu—dienvidu virzienā, krasti izroboti ar līčiem. Salas lielāko daļu aizņem 200—400 m augsts plato. Ainavā valda tundra un arktiskais tuksnesis. Kresvela līča akvatorija salas austrumu krastā kopš 1975. gada ir putniem nozīmīga vieta.
Vēsture
Pirmie no eiropiešiem salu 1819. gadā atklāja angļu jūrasbraucējs Viljams Perijs, kas to nodēvēja par godu savai dzimtajai Somersetas grāfistei Anglijā. Jūrasšaurumu starp salu un Būtijas pussalu atklāja tikai 1851. gadā. No 1937. līdz 1948. gadam salas dienvidaustrumos Belo līča krastā pastāvēja Hudson's Bay Company Fortrosas faktorija. Līdz 1991. gadam Kresvela līča krastā pastāvēja apmetne, ko apdzīvoja viena inuitu ģimene. Kopš 1992. gada salas ziemeļos pie Kaningema līča vasarās darbojas privāta tūristu apmetne Arctic Watch Wilderness Lodge; pie tās ierīkots lidlauks.
Beļetnīku ezers
Beļetnīku ezers (arī Biletnieku ezers, Biļetnieku ezers) ir caurteces ezers Preiļu novada Vārkavas pagasta ziemeļrietumu daļā.
Dibens - dūņains. Krasti grūti pieejami, peldvietu nav. Ūdens krāsa - brūnūdens. Ezerā ietek Ūdzeņa, iztek - Ūdzeņa uz Klaparu ezeru. Ezeram austrumos - Beļetnīku ciems. Beļetnīku ezera rietumu krastā - autoceļš V751 (Vecvārkava–Ančkini–Pieniņi–Kauša).
1999. gada FIFA Konfederāciju kauss
1999. gada FIFA Konfederāciju kauss bija ceturtais Konfederāciju kausa turnīrs futbolā. Tas notika Meksikā no 1999. gada 24. jūlija līdz 4. augustam. Turnīru otro reizi organizēja FIFA. Tajā piedalījās astoņas izlases, kas bija sadalītas divās grupās pa četrām komandām, divas komandas no katras grupas iekļuva pusfinālā.
Par turnīra uzvarētājiem kļuva Meksika, kas finālā ar 4:3 pieveica Brazīliju. Meksika kļuva par pirmo rīkotājvalsti, kas uzvarēja Konfederāciju kausā. Trīs spēlētāji turnīrā guva sešus vārtus, bet par vērtīgāko spēlētāju tika atzīts Brazīlijas futbolists Ronaldiņu.
Grupu turnīrs
Visu spēļu sākuma laiki pēc vietējā laika (UTC-6).
Aizkraukles pilsētas priekšsēdētāju uzskaitījums
Šajā uzskaitījumā apkopoti Aizkraukles pilsētas priekšsēdētāji jeb Aizkraukles mēri kopš 1967. gada, kad tā ieguva pilsētas nosaukumu. No 1967. līdz 1990. gadam tās nosaukums bija Stučka. Pēc 2009. gada pašvaldību reformas Aizkraukles pilsētas priekšsēdētāja amatu pilda Aizkraukles novada priekšsēdētājs.
West Kredit
AS West Kredit ir Latvijas Republikā reģistrēta ārpus banku hipotekārās kreditēšanas kompānija, kura nodarbojas ar hipotekāro kredītu izsniegšanu privātpersonām un uzņēmējiem.
Finanšu rādītāji
2015. gada finanšu rādītāji:
Džimijs Džonsons
Džimijs Kenets Džonsons (en; dzimis Elkajonā, Kalifornijas štatā, ASV) ir profesionals amerikāņu sacīkšu autobraucējs, piedalās NASCAR sacensību seriālos. Pašlaik (2011) brauc Sprint Cup Series, kur pārstāv Hendrick Motorsports vienību.
Sprint Cup Series seriālā ir guvis uzvaru piecas reizes (2006, 2007, 2008, 2009, 2010), kopumā guvis 54 uzvaras, 25 pole-position, pirmoreiz startēja 2001. gadā. Nationwide Series seriālā lielāko panākumu guvis 2001. gadā, kad kopvērtējumā ierindojās 8. vietā, gūstot arī uzvaru vienā posmā.
Associated Press viņu atzina par 2009. gada ASV Male Athlete of the Year, kā arī viņš ir saņēmis četras gada braucēja balvas.
Tafelbērhs
Tafelbērhs (af) ir kalns ar plakanu virsotni, kas atrodas netālu no Keiptaunas Dienvidāfrikā.
Nozīmīgs tūrisma objekts, cilvēkiem ir iespēja nokļūt virsotnē arī ar vagoniņa palīdzību. Tafelbērhā ir plaša faunas un floras daudzveidība (daudz endēmu). Daļa no Tafelbērha nacionālā parka. Augstākais punkts virsotnē ir 1086 m augstumā. 2011. gada novembrī iekļauts septiņu jauno dabas brīnumu sarakstā.
2016. gada Vuelta a España
2016. gada Vuelta a España sākās un noslēdzās 11. septembrī. Šī bija 71. reize, kad notika šīs šosejas riteņbraukšanas sacensības.
Sacesnības sastāvēja no 21 posma, sākoties ar komandu braucienu. Kopumā sacensībās tika iekļauti 10 finiši pret kalnu. Sacensības noslēdzās Madridē. Sacensību kopvērtējumā uzvarēja  pārstāvis Nairo Kintana.
komandas sastāvā sacensībās startēja Latvijas čempions grupas un individuālajā braucienā Gatis Smukulis, kurš kopvērtējumā ierindojās 83. vietā, bet atsevišķos posmos izcīnīja 8. un 9. vietu.
Komandas
Visas 18 UCI ProTeam komandas tika automātiski ielūgtas un tām bija obligāti jāpiedalās sacensībās; papildus tika ielūgtas vēl četras komandas.
Sarkanā guntiņa
Sarkanā guntiņa ir augu suga neļķu dzimtā. Savvaļā tā ir sastopama Austrumeiropā un Āzijā. Latvijā suga ir vietām plaši kultivēts krāšņumaugs, kurš dabā ir reti sastopams pamestu mājvietu apkaimē, ceļmalās un nezālienēs mītņu tuvumā; Latvija ir ziemeļrietumos no dabiskā izplatības apvidus.
Apraksts
Sarkanā guntiņa ir daudzgadīgs, 50—130 cm garš lakstaugs. Stublājs ir stāvs, vienkāršs vai zaro maz, klāts ar skarbiem matiņiem. Lapas ir olveidīgas vai iegareni olveidīgas. Lapas mala un dzīslas ir ar skarbiem matiņiem, pamats sirdsveidīgs, gals smails. Ziedi ir izvietoti blīvā vairogveida ziedkopā stublāja galā. Zieda vainags spilgti sarkans, 1,5—2,2 cm garš, šķelts. Ir trīsstūraini īlenveidīgs vainadziņš. Auglis ir olveida pogaļa, aptuveni kausa garumā. Zied jūnijā un jūlijā.
Karališkas
Karališkas ir ciems Augšdaugavas novada Ambeļu pagastā. Atrodas 241 km attālumā no Rīgas.
Kareļi (Rušonas pagasts)
Kareļi ir ciems Rušonas pagastā, Riebiņu novadā. Atrodas 228 km attālumā no Rīgas.
Viktors Jancevičs
Viktors Jancevičs (dzimis ) ir latviešu aktieris.
1994. gadā absolvējis Latvijas Valsts konservatorijas Teātra fakultāti. 1992. gadā kļuvis par Daugavpils teātra aktieri.
Filmējies seriālos "Svešā dzīve" un "Likteņa līdumnieki".
Žoržs Ronse
Žoržs Ronse (fr; — ) bija Beļģijas riteņbraucējs, divkārtējs Pasaules čempions šosejas riteņbraukšanā un divkārtējs Beļģijas čempions velokrosā, kura karjera ilga no 1926. līdz 1938. gadam.
Bez uzvarām vairākos Beļģijas un Pasaules čempionātos Ronse uzvarēja arī vairākās klasikās, ieskaitot 1925. gada Ljēža—Bastoņa—Ljēža, 1927. gada Parīze—Rubē un šobrīd vairs netiekošā Bordo—Parīze 1927., 1929. un 1930. gada sacensības. Savu pirmo Pasaules čempiona titulu viņš ieguva 1928. gadā Budapeštā, ar 19 minūšu un 43 sekunžu pārsvaru pārspējot otrās vietas ieguvēju Herbertu Nebi; tas ir lielākais pārsvars Pasaules čempionātu vēsturē.
Andrejs Kleinmihels
Andrejs Kleinmihels (, dzimis 1757. gadā, miris ) bija Rīgā dzimis vācbaltiešu izcelsmes krievu ģenerālleitnants.
Dzimis mācītāja ģimenē. 1775. gadā iestajās karadienestā Kijevas musketieru pulkā. Dienējis Polijā un Krimā. No 1799. līdz 1815. gadam vadīja Otro kadetu korpusu - kara skolu Sanktpēterburgā (no 1800. līdz 1804. gadam formāli skolas vadītājs bija Valeriāns Zubovs). Īsu brīdi (no 1814. gada 13. decembra līdz 1815. gada 25. jūnijam ) bija Krievijas impērijas Kara ministrijas inspektora daļas direktors (Директор Инспекторского департамента Военного министерства Российской империи), kas mūsdienās atbilstu Ģenerālštāba priekšnieka amatam. Andreja Kleinmihela dēls Pjotrs Klienmihels kļuva par Krievijas satiksmes ministru (1842—1855).
Mego
Mego ir Latvijas mazumtirdzniecības veikalu tīkls, ko pārvalda SIA Lenoka, kas pieder SIA Baltstor.
2023. gada aprīlī Mego tīklā bija 91 veikals ar vairāk nekā 2500 darbiniekiem, un tika apkalpoti aptuveni pircēji dienā.
Vēsture
Veikalu tīklu 1999. gadā izveidoja SIA Mego.
tika paziņots, ka SIA Mego ir parakstījusi līgumu ar Lietuvas uzņēmumu UAB Palink par veikalu tīkla IKI operatora Latvijā SIA Palink 100 % kapitāldaļu pirkšanu. Darījumu 10. februārī apstiprināja Latvijas Konkurences padome. 51 mazumtirdzniecības veikals Latvijā, kas darbojās ar IKI zīmolu, turpmāk darbojās ar Mego zīmolu. 13. martā SIA Palink pārdēvēja par SIA Lenoka. 1. aprīlī noslēdzās SIA Lenoka pārdošanas process.
2016. gada 23. novembrī Konkurences padome saņēma ziņojumu par to, ka uzņēmums SIA Baltstor pērk SIA Lenoka no SIA Mego, turklāt Lenoka saglabājot īpašuma tiesības uz preču zīmi Mego. 22. decembrī Konkurences padome atļāva šo darījumu.
Veikalu tīkla "Mego" lielākais īpašnieks ir Aleksandrs Babenko, kuru 2022. gadā apsūdzēja par Mārtiņa Bunkus slepkavības uzkūdīšanu un atbalstīšanu.
Bleideņa
Bleideņa (arī Bleidas upeite, Bleideņas upeite, Reitupeite, Rītupīte, Veseleibas upeite) ir upe, kas savieno Bleidas ezeru un Šusta ezeru. Atrodas Preiļu novadā.
Vectēvs, kas bīstamāks par datoru
"Vectēvs, kas bīstamāks par datoru" ir 2017. gadā izdota Latvijas kinokomēdija, kuras režisors ir Varis Brasla. Filma ir iekļauta filmu projektā "Latvijas filmas Latvijas simtgadei". Galvenās lomas tajā tēlo Markuss Jānis Eglītis, Eva Ozola un Mārtiņš Vilsons. Aktieri Uldis Dumpis un Vizma Kalme par savām lomām šajā filmā ieguva 2017. gada Lielā Kristapa balvas. Filma arī tika nominēta nominācijā "Labākā pilnmetrāžas spēlfilma".
Pēc Kantar TNS datiem filma kļuvusi par skatītāko filmu televīzijas kanālos Latvijā pēdējo piecu gadu laikā, sasniedzot gandrīz 450 000 skatītāju auditoriju.
Kovališki (Feimaņu pagasts)
Kovališki ir ciems Rēzeknes novada Feimaņu pagastā. Atrodas pagasta centrālajā daļā 2 km no pagasta centra Feimaņiem, 30 km no novada centra Rēzeknes un 197 km no Rīgas.
Apdzīvotā vieta atrodas pie vietējā autoceļa V577 (Puša_Krāce_Silajāņi_ Riebiņi).
Ciema teritorijā atrodas divi arheoloģiskie pieminekļi : valsts nozīmes piemineklis - Vinmines pilskalns un vietējās nozīmes piemineklis - Kavališķu senkapi (Krievu kapi).
Drown in Designer
Drown in Designer ir amerikāņu repera Ski Mask The Slump God debijas miksteips, kas arī ir bijis viņa populārākais. Tam ir vairāk nekā 25 000 atzīmju “Patīk” pakalpojumā SoundCloud un vairāk nekā 22 miljoni klausījumu. Šajā albumā ir slaveni mākslinieki, kā arī viņa hiphopa kolektīvs Members Only, kurā ir daudz talantīgu jauno mākslinieku no Brovardas apgabala Floridā, kas ir iekļauti viņa 8 dziesmu projektā. Dažas funkcijas ietver Treez Lowkey, XXXTentacion, Lil Pump, Craig Xen un Denzel Curry. Pēc sākotnējās izlaišanas Ski rediģēja dziesmu sarakstu pakalpojumā SoundCloud, lai noņemtu dziesmas "Shit Talk" un "Take A Step Back", bet beigās pievienoja "Rambo".
Krupeniški
Krupeniški ir ciems Rēzeknes novada Feimaņu pagastā. Atrodas pagasta dienvidu daļā 5 km no pagasta centra Feimaņiem, 36 km no novada centra Rēzeknes un 195 km no Rīgas.
Ciema teritorijā atrodas valsts nozīmes arheoloģiskais piemineklis - Krupenišķu senkapi (Kara kapi).
Īstie putni
Īstie putni jeb vēdekļastes putni (Neornithes) ir putnu klases (Aves) apakšklase, kas apvieno visas mūsdienās dzīvojošās putnu sugas un vairākas izmirušas aizvēsturiskās sugas, kuras ir priekšteces mūsdienu putniem.
Kopīgās īpašības
Īsto putnu galvenā pazīme ir knābji bez zobiem, ļoti ātra vielmaiņa un ātra augšanas spēja. Lielākā daļa īsto putnu spēj lidot. Tiem ir raksturīga arī unikāla gremošanas un elpošanas sistēma, kas piemērotas putnu īpašībai lidot. Dažas sugas, piemēram, vārnas un papagaiļi ir vieni no inteliģentākajiem dzīvniekiem pasaulē. Vairākas putnu sugas māk pielietot un paši izgatavot palīglīdzekļus, ar kuriem vieglāk sasniegt barību, kā arī vairākas sabiedriskās putnu sugas spēj nodot savas zināšanas sugas brāļiem un jaunākajām paaudzēm.
Daudzas īsto putnu sugas ir migrējoši putni, kas ikgadus veic garākus vai īsākus pārlidojumus. Kopumā putni ir sabiedriski, tie komunicē viens ar otru, izmantojot gan ķermeņa valodu, gan balsi. Daudzas sugas apvienojas, lai ne tikai kopā pārceļotu, ligzdotu un barotos, tādējādi nodrošinot sugai augstāku izdzīvošanas iespēju, bet arī apvienojas, lai kopīgiem spēkiem uzbruktu un padzītu ienaidniekus. Lielākā daļa sugu veido monogāmus pārus, visbiežāk uz vienu vairošanās sezonu, samērā bieži uz vairākiem gadiem un dažas sugas uz mūžu. Vairākām sugām ir raksturīga poligāmija vai ārpus pāra attiecību sapārošanās. Retos gadījumos var novērot poliandriju. Olas parasti tiek iedētas ligzdā un tās perē vai nu abi vecāki, vai mātīte, ļoti retos gadījumos tikai tēviņš. Pēc izšķilšanās vecāki rūpējas par saviem mazuļiem.
Vēsture
Īstie putni tie iedalīti divās infrakārtās: paleognatos, kas apvieno 5 mūsdienās dzīvojošu putnu kārtas, un neognatos, kas apvieno visas pārējās putnu sugas. Tā kā zinātniekiem nav vienprātības par putnu sistemātiku, tad īsto putnu grupa apvieno apmēram 8800—10 200 mūsdienās dzīvojošu sugu. Ir vispārpieņemts, ka īstie putni attīstījās krīta periodā. Visi sistemātiķi piekrīt, ka īstie putni pēc tam sadalījās paleognatos un neognatos. Pēdējie savukārt, pirms iestājās krīta-terciāra masveida izmiršana, sadalījās divās grupās: nelielajā vistu un zosu grupā un visos pārējos — jaunajos putnos. To apliecina senākās atrastās vistveidīgās fosilijas (Austinornis), kas pieder pie īsto putnu grupas un kuru vecums ir apmēram 85 miljons gadu, lai gan, iespējams, ka 130 miljons gadu vecās Gallornis straeleni fosilijas arī pieder pie īsto putnu grupas. Tomēr zinātniekiem nav vienprātības, vai īsto putnu sugu dažādība radās pirms dinozauru izmiršanas, vai pēc tam.
Sistemātika
Īsto putnu apakšklase (Neornithes)
Jānis Mazvērsītis
Jānis Mazvērsītis ( — ) bija Latvijas agronoms un politiķis. Bijis 1. un 3. Saeimas deputāts. Pārstāvējis Latviešu zemnieku savienību.
Biogrāfija
Dzimis Vecauces pagasta "Ēvaržos" lauksaimnieku ģimenē. No 1878. līdz 1885. gadam mācījies Jelgavas reālskolā. Pēc tās beigšanas dienējis Jelgavas garnizonā. Studējis politehnikuma lauksaimniecības nodaļā. Pēc tam Krievijā vadījis lauksaimniecības skolu.
1912. gadā atgriezies Latvijā, lai vadītu Jelgavas Lauksaimniecības skolu. Šajā amatā palicis līdz 1936. gadam. Bijis vairāku organizāciju dalībnieks: Latvijas Lopkopības centrālās savienības valdes loceklis, Zemgales Lauksaimniecības centrālbiedrības priekšnieks, Zemgales Kredītbiedrības valdes loceklis un Lauksaimniecības Padomes loceklis. Bijis Latviešu zemnieku savienības biedrs. No 1922. līdz 1925. gadam darbojies 1. Saeimā, tad no 1928. līdz 1931. gadam — 3. Saeimā.
No 1920. līdz 1924. gadam bijis laikraksta "Zemgalietis" redaktors. 1926. gadā apbalvots ar Triju Zvaigžņu ordeņa IV šķiru, 1933. gadā — ar III šķiru. No 1926. līdz 1940. gadam darbojies "Aizsargos", 1939. gadā apbalvots ar šīs organizācijas Nopelnu krustu. Bijis Latvijas Universitātes profesors.
Miris Jelgavā. apbedīts Jelgavas Baložu kapos.
2003. gada Eiropas čempionāts cīņas sportā
2003. gada Eiropas čempionāts cīņas sportā notika šķirti: vīrieši un sievietes brīvajā cīņā sacentās no 2. līdz 4. maijam Rīgā (Latvija), vīrieši grieķu-romiešu cīņā no 23. līdz 25. maijam Belgradā (Serbija un Melnkalne).